A Bíróság végzése (nyolcadik tanács), 2023. november 16. – Asociación Liberum és társai kontra Parlament és Tanács
(C‑17/23. P. sz. ügy)(1)
„ Fellebbezés – Közegészség – (EU) 2022/1034 rendelet – (EU) 2021/953 rendelet – Uniós digitális Covid‑igazolvány – Személyek szabad mozgása – Korlátozások – Megsemmisítés iránti kereset – A kereshetőségi jog és az eljáráshoz fűződő érdek hiánya – A Bíróság eljárási szabályzatának 181. cikke – Nyilvánvalóan megalapozatlan fellebbezés ”
1.      Fellebbezés – Jogalapok – Nyilvánvalóan elfogadhatatlan vagy nyilvánvalóan megalapozatlan jogalapok – Elutasítás bármikor, végzés útján, szóbeli eljárás nélkül
(A Bíróság eljárási szabályzata, 181. cikk)
(lásd: 20., 21. pont)
2.      Fellebbezés – Jogalapok – Az indokolás mellékes részével szemben felhozott jogalap – Hatástalan jogalap – Elutasítás
(EUMSZ 256. cikk, (1) bekezdés; a Bíróság alapokmánya, 58. cikk, első bekezdés)
(lásd: 26., 27. pont)
3.      Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – A digitális Covid‑igazolványról szóló rendelet – Polgári mozgalom által indított kereset – Közvetlen és személyében való érintettség hiánya – Elfogadhatatlanság
(EUMSZ 263. cikk, negyedik bekezdés; 2021/953 és 2022/1034 európai parlamenti és tanácsi rendelet)
(lásd: 35–37. pont)
Rendelkező rész
1)
A Bíróság a fellebbezést mint nyilvánvalóan megalapozatlant elutasítja.
2)
A Bíróság az Asociación Liberumot és a végzés mellékletében felsorolt többi fellebbezőt kötelezi saját költségein felül az Európai Parlament és az Európai Unió Tanácsa részéről felmerült költségek viselésére.
1 HL C 104., 2023.3.20.